તા. ૧૩/૩/ર૦૧૮ના રોજ રાજકોટ માર્કેટીંગ યાર્ડમાં રપ લાખ ગુણીઓ સળગેલ હોવાના પ્રકરણમાં મગન ઝાલાવડીયા મુખ્ય સુત્રધાર હોવાનું જણાઇ આવતું હતું. આ હકીકતો ફલીત થતા મગન ઝાલાવડીયા સામે બી-ડીવી. પોલીસ સ્ટેશનમાં ગુનો નોંધાયેલો અને તપાસ દરમ્યાન જણાઇ આવેલ હતું કે આગ લાગતા પહેલા ૩ ટ્રકો ભરીને ખાલી ગુણીઓ કાઢવામાં આવેલ હતી. આગ લાગ્યા બાદ પ,ર૦,૦૦૦/-ગુણીઓ આગથી બચી ગયેલ હતી તેને આ મેનેજર મગન ઝાલાવડીયાએ સ્થળાતર કરાવેલ હતી, પરંતુ સ્થળાંતર દરમ્યાન ૮ ટ્રકોમાં ભરાયેલ આ ગુણીઓ ગડાઉનમાં ઉતારતી વખતે પ ટ્રક જ દેખાડવાના હતા. આમ થવાના બદલે ગોડાઉન સંચાલકે શરતચૂકથી ૮ ટ્રકો રજીસ્ટરમાં લખી લેતા આ રજીસ્ટરનું પાનુ ફાડી નાખવામાં આવેલ હતું. આ સરકારી ગોડાઉનમાંથી નીકળેલ પ લાખથી વધારે ગુણીઓ ત્રંબા અને સરધાર મુકામેના ગોડાઉનમાં સગ્રહવામાં આવેલ હતી. જેમાંથી ૩૦,૮૦૦ ગુણીઓ આરોપીઓએ વેચાણ અને ખરીદી કરેલ હતી. જે સસ્તી કિંમતે ખરીદ કરી ઉંચી કિંમતે વેચાણ કર્યાનું ફલીત થતું હતું. આ ગુણીઓ જે ટ્રકોમાં ભરાવીને રવાના કરવામાં આવેલ હતી તે ટ્રકની સગવડતા કાળુભાઇ બાબુભાઇએ કરી આપેલ હતી.